ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2446/02

υποβολή: Nirj Deva (PPE-DE) προς την Επιτροπή

(29 Αυγούστου 2002)

Θέμα: Γενική Συμφωνία για τις Συναλλαγές στον τομέα των Υπηρεσιών (GATS)

Προτίθεται η Επιτροπή να δημοσιοποιήσει τις απόψεις της περί του πώς θα ήθελε να αναμορφωθεί η GATS πριν να συζητήσει το Ευρωπαϊκό Κοινοβούλιο το θέμα τον Νοέμβριο 2002· Συγκεκριμένα προτίθεται η Επιτροπή να θέσει στη διάθεση των μελών τα αιτήματα που διατυπώνει και να γνωστοποιήσει πώς διαμορφώθηκαν αυτά τα αιτήματα·

Απάντηση του κ. Lamy Εξ ονόματος της Επιτροπής

(23 Σεπτεμβρίου 2002)

Η Επιτροπήπέβαλε αφενός τομεακές προτάσεις στον Παγκόσμιο Οργανισμό Εμπορίου (ΠΟΕ) τον Δεκέμβριο 2000, στις οποίες εκτίθενται οι διαπραγματευτικοί της στόχοι σε 12 τομείς παροχήςπηρεσιών τους οποίους καλύπτει η Γενική Συμφωνία για τις Συναλλαγές στον τομέα των Υπηρεσιών (GATS) και αφετέρου ανακοίνωση τον Μάρτιο 2001 σχετικά με τους γενικούς στόχους της Κοινότητας κατά τις διαπραγματεύσεις, όπως αυτό προβλέπεται στη συμφωνία πλαίσιο της 5ης Ιουλίου 2000. Τα έγγραφα αυτά ήταν διαθέσιμα στο κοινό από την άνοιξη του 2001, μέσω των ιστοσελίδων της Κοινότητας και του ΠΟΕ στο διαδίκτυο.

Επιπλέον, δημοσιεύτηκε περιεκτική περίληψη των αιτημάτων της Ένωσης, με αποδέκτες τις τρίτες χώρες, στην ιστοσελίδα της Επιτροπής (ΓΔ Εμπορίου), από τον Ιούλιο 2002(1). Στην περίληψη αυτή περιγράφεται η σημασία των παραπάνω διαπραγματεύσεων και παρέχεται γενική έκθεση των διαπραγματευτικών στόχων της Κοινότητας.

Παρότι το Κοινοβούλιο δεν έχει επίσημες αρμοδιότητες στη διατύπωση της εμπορικής πολιτικής δυνάμει των ισχυουσών συνθηκών, ενημερώνεται ωστόσο τακτικά, βάσει της συμφωνίας πλαίσιο της 5ης Ιουλίου 2000, σχετικά με θέματα εμπορικής πολιτικής και ζητείται η γνώμη του για θέματα εξέχουσας σημασίας. Επιπλέον, δεδομένης της επιθυμίας της Επιτροπής να ενημερώνει πλήρως τα μέλη σχετικά με τις εξελίξεις στον τομέα της εμπορικής πολιτικής, τα αρχικά αιτήματα προς τα άλλα μέλη του ΠΟΕ για καλύτερη πρόσβαση στις αγορές στον τομέα τωνπηρεσιών κοινοποιήθηκαν πρόσφατα στην επιτροπή βιομηχανίας, εμπορίου, έρευνας και ενέργειας. Λαμβανομένηςπόψη της περιορισμένης κυκλοφορίας των εγγράφων αυτών, χρειάστηκαν ειδικές ρυθμίσεις με το Κοινοβούλιο για να εξασφαλιστεί η κατάλληλη διαχείρισή τους.

Για τους λόγους που εξηγήθηκαν σαφώς στην πρόσφατη απάντηση του αρμοδίου μέλους της Επιτροπής για το εμπόριο, σε ανοιχτή επιστολή μη κυβερνητικών οργανισμών (ΜΚΟ), σχετικά με τις διαπραγματεύσεις για τιςπηρεσίες — απάντηση που βρίσκεται επίσης στην ιστοσελίδα της Επιτροπής (ΓΔ Εμπορίου) — η Επιτροπή, παρά την πρόθεσή της να ενεργεί με τη μεγαλύτερη δυνατή διαφάνεια στις σχέσεις της με όλους τους συμμετέχοντες, δεν έχει σκοπό να κοινοποιήσει τα αρχικά της αιτήματα στο ευρύ κοινό.

(1) http://europa.eu.int/comm/trade/wto_overview/index_en.htm.
ΓΡΑΠΤΗ ΕΡΩΤΗΣΗ E-1837/02

υποβολή: Salvador Garriga Polledo (PPE-DE) προς την Επιτροπή

(27 Ιουνίου 2002)

Θέμα: Ευρωπαϊκό φορολογικό τέλος για τη χρηματοδότηση του κοινοτικού προϋπολογισμού

Η πρόταση της προεδρίας της Επιτροπής να δημιουργήσει ευρωπαϊκό φορολογικό τέλος για τη χρηματοδότηση του κοινοτικού προϋπολογισμού έχει προκαλέσει παντοειδείς αντιδράσεις και σχόλια πολιτικών, διευθυντών και οικονομολόγων, παρόλον που δεν είναι ακόμα γνωστές οι συγκεκριμένες λεπτομέρειες για τηνποστήριξή της.

Λαμβάνονταςπόψη το δικαίωμα πρωτοβουλίας που παρέχει η Συνθήκη στην Επιτροπή, είναι προφανές ότι η εν λόγω πρόταση θα αξιολογηθεί μεσοπρόθεσμα και μακροπρόθεσμα, αν και όλα βρίσκονται σεποθετικό στάδιο και δενπάρχουν συγκεκριμένες αποφάσεις για την προαναφερθείσα πρόταση.

Μπορεί να αναφέρει η Επιτροπή εάν η πρόταση δημιουργίας ευρωπαϊκού φορολογικού τέλους για τη χρηματοδότηση του κοινοτικού προϋπολογισμού βασίζεται σε κάποια συγκεκριμένη πρωτοβουλία που έλαβε η Επιτροπή και να αναφέρει σε ποιο στάδιο βρίσκονται οι μελέτες πουπέβαλαν οι ειδικοί στην Επιτροπή σχετικά με τις διαρθρωτικές βάσεις στις οποίες θα μπορούσε να βασιστεί αυτή η πρόταση του προέδρου της·

Απάντηση της κ. Schreyer εξ ονόματος της Επιτροπής

(13 Σεπτεμβρίου 2002)

Σύμφωνα με το άρθρο 9 της αποφάσεως του Συμβουλίου της 29ης Σεπτεμβρίου 2000 για το σύστημα των ίδιων πόρων των Ευρωπαϊκών Κοινοτήτων (2000/597/ΕΚ, Euratom)(1), η Επιτροπή πρόκειται να προβεί, μέχρι την 1η Ιανουαρίου 2006, σε γενική επανεξέταση της λειτουργίας του συστήματος ιδίων πόρων. Η Επιτροπή δήλωσε ενώπιον του Κοινοβουλίου ότι θα παρουσιάσει τα αποτελέσματα της επανεξέτασης έως τα τέλη του 2004. Αντικείμενο της επανεξέτασης θα αποτελέσει εν μέρει και το ζήτημα της δημιουργίας νέων αυτόνομων ιδίων πόρων.

Πριν την πραγματοποίηση της επανεξέτασης αυτής θα ήταν σκόπιμο να τεθούν οι βάσεις για πολιτική συζήτηση σχετικά με τις κυριότερες επιλογές ως προς μελλοντικές τροποποιήσεις του χρηματοδοτικού συστήματος της Ένωσης. Στο πλαίσιο αυτό θα πρέπει ενδεχομένως να εξεταστούν οι τρόποι διατήρησης των ίδιων πόρων στο επίπεδο, το οποίο απαιτείται για τη χρηματοδότηση των πολιτικών της Ένωσης ενόψει της διεύρυνσης, καθώς και οι τρόποι, με τους οποίους, στο πλαίσιο του προϋπολογισμού και με σεβασμό προς την αρχή της ισότητας, μπορεί να καλυφθεί η ανάγκη μιας καλύτερης επικοινωνίας του ευρύτερου κοινού με την Ευρώπη και τα θεσμικά της όργανα, μέσω της αύξησης του δημοκρατικού ελέγχου και της διαφάνειας· ένα οριζόντιο θέμα, το οποίο αποτελεί τον κεντρικό άξονα της ευρύτερης συζήτησης για το μέλλον της Ευρώπης.

Τα ζητήματα αυτά θα μπορούσαν να αναπτυχθούν ιδιαίτερα στα πλαίσια της Συνέλευσης για το μέλλον της Ευρώπης.

Τα αποτελέσματα των συζητήσεων αυτών θα ληφθούνπόψη κατά τη γενική επανεξέταση της λειτουργίας του συστήματος ιδίων πόρων, την οποία θα πραγματοποιήσει η Επιτροπή, καθώς και κατά την προετοιμασία των συγκεκριμένων, συνοδευτικών προτάσεων.

(1) ΕΕ L 253 της 7.10.2000.
ΓΡΑΠΤΗ ΕΡΩΤΗΣΗ E-3433/02

υποβολή: Roberta Angelilli (UEN) προς την Επιτροπή

(2 Δεκεμβρίου 2002)

Θέμα: Αποκλεισμός της πόλης Frosinone από τις χρηματοδοτήσεις URBAN II

Σύμφωνα με τις πληροφορίες του ιταλικού Υπουργείου Υποδομών και Μεταφορών και τα στοιχεία που δίνονται από την ιστοσελίδα της Ευρωπαϊκής Επιτροπής, στη σημερινή μορφή του URBAN II, η πόλη Frosinone φαίνεται να αποκλείεται εντελώς από κάθε χρηματοδότηση σχετική με το πρόγραμμα αυτό, διότι δεν εμπίπτει ούτε στις 10 πρώτες δικαιούχες πόλεις, σε ευρωπαϊκό επίπεδο, ούτε στις 20 πόλεις που εντάχθηκαν εν συνεχεία στον πίνακα Urban Italia (νόμος 388/2000). Το Urban είναι χωρίς αμφιβολία ένα από τα προγράμματα της Ευρωπαϊκής Ένωσης που λειτούργησε με τον καλύτερο τρόπο έως τώρα και αποτελεί πολύτιμο όργανο για την ανάπτυξη των περιφερειών των μεγάλων μητροπολιτικών περιοχών και γενικότερα των αστικών περιοχών που αντιμετωπίζουν καταστάσεις περιβαλλοντικής και κοινωνικήςποβάθμισης, ούτως ώστε το Μιλάνο, π.χ., να κατέχει τη δεύτερη θέση στον πίνακα.

Με τα δεδομένα αυτά, μπορεί η Επιτροπή να ανακοινώσει αν ο δήμος του Frosinoneπέβαλε σχέδια για το Urban II;

Aπάντηση του κ. Barnier εξ ονόματος της Επιτροπής

(22 Ιανουαρίου 2003)

Μετά την ανακοίνωση της Επιτροπής προς τα κράτη μέλη όσον αφορά τις κατευθυντήριες γραμμές σχετικά με την κοινοτική πρωτοβουλία URBAN II της 28ης Απριλίου 2000(1), το Υπουργείο Έργων Υποδομής και Μεταφορών δημοσίευσε, στην Ιταλική Εφημερίδα της Κυβερνήσεως αριθ.168 της 20ής Ιουλίου 2000, πρόσκλησηποβολής προτάσεως με σκοπό την επιλογή των ιταλικών πόλεων που είναι δυνατόν να γίνουν δεκτές για την χρηματοδότηση από την κοινοτική πρωτοβουλία URBAN II.

Η διακήρυξη αυτή μεταφέρει ορθώς τα κριτήρια επιλεξιμότητας που καθορίζονται στην προαναφερόμενη ανακοίνωση της Επιτροπής και καθορίζει τους τρόπους τελικής αξιολόγησης και επιλογής που έχουνιοθετηθεί από το ιταλικό Υπουργείο για να πραγματοποιηθεί η γενική κατάταξη αξιολογικά τωνποψηφίων.

Σε συνάρτηση με το ύψος της χρηματοδότησης που προβλέπεται για την Ιταλία όσον αφορά την URBAN II, μόνο οι δέκα πρώτες πόλεις της κατάταξης έγιναν δεκτές για την κοινοτική χρηματοδότηση και τα σχετικά προγράμματαποβλήθηκαν από τις ιταλικές αρχές στην Επιτροπή σύμφωνα με τις διατάξεις του άρθρου 19 της προαναφερθείσας ανακοίνωσης.

Κατά συνέπεια, η Επιτροπή δεν διαθέτει στοιχεία για το εάν η κοινότητα του Frosinoneπέβαλε σχέδια στο πλαίσιο του URBAN II. Εάν όντως έτσι έχουν τα πράγματα, η Επιτροπή δεν διαθέτει επίσης στοιχεία για τους λόγους για τους οποίους το πρόγραμμα της πόλης του Frosinone δεν συμπεριλαμβάνεται στις δέκα πρώτες επιλέξιμες πόλεις.

(1) COM(2000) 1100 τελικό — ΕΕ C 141 της 19.5.2000.
ΓΡΑΠΤΗ ΕΡΩΤΗΣΗ E-2942/02

υποβολή: Konstantinos Hatzidakis (PPE-DE) προς την Επιτροπή

(18 Οκτωβρίου 2002)

Θέμα: Έλεγχος για την εκτέλεση των σιδηροδρομικών έργων στην Ελλάδα

Η Επιτροπή, απαντώντας σε παλαιότερη ερώτησή μου (Ρ-3141/01(1)) και στην ερώτηση του συναδέλφου κ. Φώλια (Ρ-3122/01(2)), επεσήμανε προβλήματα όσον αφορά στην εκτέλεση των έργων εκσυγχρονισμού του σιδηροδρομικού δικτύου στην Ελλάδα τα οποία χρηματοδοτήθηκαν από το Β ΚΠΣ, και αναφερόταν σε ελέγχους που θα διεξάγονταν σε σχέση με τη σωστή αξιοποίηση των κοινοτικών κονδυλίων.

Σε ποιο στάδιο βρίσκονται οι εν λόγω έλεγχοι και ποια είναι τα συμπεράσματα που έχουν εξαχθεί·

(1) ΕΕ C 147 E της 20.6.2002, σελ. 112.

(2) ΕΕ C 147 E της 20.6.2002, σελ. 103.

Απάντηση του κ. Barnier εξ ονόματος της Επιτροπής

(25 Νοεμβρίου 2002)

Η Επιτροπή δεν έχει ακόμη παραλάβει τη δήλωση και τα σχετικά έγγραφα, από το κράτους μέλος, για το κλείσιμο του Επιχειρησιακού Προγράμματος (ΕΠ) Σιδηρόδρομοι του Κοινοτικού Πλαισίου Στήριξης της περιόδου 1994-1999 για την Ελλάδα.

Η Επιτροπή,ποβοηθούμενη από εξωτερικούς εμπειρογνώμονες, διεξήγαγε στο διάστημα Ιουνίου — Σεπτεμβρίου 2002 λογιστικό έλεγχο της ΕΡΓΟΣΕ. Στο πλαίσιο του ελέγχου αυτού ελέγχθηκαν επίσης ορισμένα έργα που χρηματοδοτήθηκαν από το ΕΠ Σιδηρόδρομοι της περιόδου 1994-1999. Έκθεση σχετικά με τα αποτελέσματα του ανωτέρου ελέγχου θα αποσταλεί συντόμως στις ελληνικές αρχές, οι οποίες θα πρέπει τότε να γνωστοποιήσουν στην Επιτροπή τα σχόλια και τις παρατηρήσεις τους. Η Επιτροπή, αφού εξετάσει τα σχόλια των ελληνικών αρχών, θα συνάγει τα τελικά συμπεράσματά της που προκύπτουν από τον ανωτέρω αναφερόμενο έλεγχο.
ΓΡΑΠΤΗ ΕΡΩΤΗΣΗ E-3120/02

υποβολή: Glyn Ford (PSE) προς την Επιτροπή

(30 Οκτωβρίου 2002)

Θέμα: Σχεδιαζόμενο κλείσιμο της Federal Mogul

Γνωρίζει η Επιτροπή ότι σχεδιάζεται το κλείσιμο της βιομηχανικής μονάδας Federal Mogul στο Bridgewater στο Ηνωμένο Βασίλειο με απώλεια σχεδόν τετρακοσίων θέσεων εργασίας· Δύναται η Επιτροπή να επιβεβαιώσει κατά πόσον η λειτουργία της Federal Mogul στο Ηνωμένο Βασίλειο, τη Γαλλία, τη Γερμανία, την Ιταλία, την Ισπανία και το Βέλγιο έχει τύχει ενισχύσεων κατά την τελευταία πενταετία με σκοπό τη δημιουργία θέσεων εργασίας· Εάν ναι, δεδομένου ότι τώρα θέσεις εργασίας μεταφέρονται από το Bridgewater στην Πολωνία και την Τουρκία, δεν νομίζει η Επιτροπή ότι οι χρηματικοί πόροι πρέπει να επιστραφούν·

Απάντηση της κυρίας Διαμαντοπούλου εξ ονόματος της Επιτροπής

(11 Δεκεμβρίου 2002)

Σε συνέχεια του αιτήματος του αξιότιμου μέλους του Κοινοβουλίου για πληροφορίες σχετικά με το σχεδιαζόμενο κλείσιμο της βιομηχανικής μονάδας 'Federal Mogul' στο Bridgewater, η Επιτροπή επικοινώνησε με την περιφέρεια της νοτιοδυτικής Αγγλίας, η οποία επιβεβαίωσε ότι η Federal Mogul δεν έλαβε καμία ενίσχυση από το Ευρωπαϊκό Κοινωνικό Ταμείο (ΕΚΤ) κατά την τελευταία πενταετία.

Όσον αφορά τις βιομηχανικές μονάδες Federal Mogul στα άλλα κράτη μέλη που αναφέρονται, η Επιτροπήπενθυμίζει στο αξιότιμο μέλος του Κοινοβουλίου ότι φέρει τη συνολική ευθύνη για την εξασφάλιση ότι τα κοινοτικά κεφάλαια χρησιμοποιούνται σύμφωνα με τα προγράμματα των διαρθρωτικών ταμείων τα οποία έχει εγκρίνει, ενώ η διαχειριστική αρχή του ΕΚΤ σε κάθε κράτος μέλος αποφασίζει σχετικά με τις αιτήσεις για συγχρηματοδότηση από το ΕΚΤ. Επομένως, δεν είναι δυνατόν να γνωρίζει η Επιτροπή εάν η συγκεκριμένη επιχείρηση έχει λάβει κοινοτική χρηματοδότηση βάσει κάποιου εθνικού ή ακόμη και περιφερειακού μέτρου. Η Επιτροπή θα πρέπει κατά συνέπεια να επικοινωνήσει με τις εθνικές αρχές και να τους ζητήσει να ερευνήσουν το ζήτημα. Οποιεσδήποτε πληροφορίες δοθούν από τις εθνικές αρχές στην Επιτροπή θα αποσταλούν στο αξιότιμο μέλος του Κοινοβουλίου.

Ωστόσο, οι κανόνες του ΕΚΤ δεν προβλέπουν επιστροφή των ενισχύσεων εάν ο δικαιούχος μεταφέρει την επιχειρηματική του δραστηριότητα εκτός της Ένωσης. Πρέπει να τονιστεί ότι η χρηματοδότηση του ΕΚΤ δενποστηρίζει την ίδια την επιχείρηση, αλλά προσφέρει μια επένδυση σε ανθρώπινο κεφάλαιο, έτσι ώστε τα μέτρα κατάρτισης από τα οποία επωφελούνται τα άτομα να βελτιώνουν την απασχολησιμότητά τους.
ΓΡΑΠΤΗ ΕΡΩΤΗΣΗ E-0657/02

υποβολή: Jillian Evans (Verts/ALE) προς την Επιτροπή

(8 Μαρτίου 2002)

Θέμα: Δίωξη βιετναμέζων πολιτών

Ενημερώθηκα πρόσφατα για τα δεινά βιετναμέζων πολιτών, ιδιαίτερα των μελών της Ευαγγελικής Εκκλησίας των Μεννονιτών του Βιετνάμ. Μέλη της, όπως ο ιερέας Nguyen Hong Quang, ο οποίος βοηθά στηνλοποίηση ανθρωπιστικών προγραμμάτων για την παροχή συνδρομής στους φτωχούς και άπορους, φέρονται ότι αποτελούν θύματα εκφοβισμού και διώξεων. Ο ιερέας Nguyen Hong Quangπέστη άγριο ξυλοδαρμό, ενώ η οικογένειά του και όλοι όσοι είχαν επαφή μαζί του — όπως οι δάσκαλοι στην τάξη που είχε οργανώσει για τα φτωχά παιδιά- συνελήφθησαν χωρίς αιτία καιπέστησαν εκφοβισμό από τις αρχές.

Με βάση το άρθρο 18 της Οικουμενικής Διακήρυξης Ανθρωπίνων Δικαιωμάτων, καθώς και με το Διεθνές Σύμφωνο για τα αστικά και πολιτικά δικαιώματα, φαίνεται απίστευτο ότι οι Βιετναμέζοι πολίτες μπορούν να τυγχάνουν τέτοιας μεταχείρισης.

Ποια είναι η πολιτική της Επιτροπής για τις σχέσεις με το Βιετνάμ και τι μπορεί να κάνει για να διασφαλίσει ότι οι βιετναμέζοι πολίτες δε θαφίστανται τέτοιες διώξεις και θα μπορούν να ζήσουν ελεύθεροι και χωρίς καταστολή, ανεξάρτητα από τη θρησκεία ή τη φυλή τους·

Απάντηση του κ. Patten εξ ονόματος της Επιτροπής

(12 Απριλίου 2002)

Η αντιπροσωπεία της Επιτροπής στο Ανόι, μαζί με τις διπλωματικές αποστολές των κρατών μελών, παρακολουθεί με προσοχή την κατάσταση των δικαιωμάτων του ανθρώπου στο Βιετνάμ.

Η προσέγγιση της Επιτροπής έναντι του Βιετνάμ στον τομέα των δικαιωμάτων του ανθρώπου, όπως και έναντι όλων των χωρών, είναι να ενθαρρύνει και ναποστηρίζει την πρόοδο σ'αυτόν τον τομέα και στον τομέα του εκδημοκρατισμού, και να τονίζει τις ανησυχίες της όταν σημειώνονται καταχρήσεις, στο πλαίσιο των διεθνών μέσων για τα ανθρώπινα δικαιώματα. Αυτή η προσέγγιση επαναλήφθηκε στην ανακοίνωση της Επιτροπής(1) τον Μάιο 2001 για το ρόλο της Ένωσης στην προαγωγή των δικαιωμάτων του ανθρώπου και του εκδημοκρατισμού στις τρίτες χώρες.

Στην περίπτωση του ιερέα Nguyen Hong Quang, ενώ η Επιτροπή είχε σημειώσει τις πληροφορίες που αναφέρονται σε μια από τις ιστοσελίδες του Internet (www.hrw.org) όπου αναφέρεται — μεταξύ άλλων — ότι ήτανπό κράτηση επειδή λειτουργούσε σχολείο για παιδιά χωρίς να έχει επίσημη άδεια, η Επιτροπή δεν έλαβε ακόμη επιβεβαίωση των γεγονότων αυτών από ανεξάρτητη πηγή. Ζητήθηκε επομένως από την αντιπροσωπεία της Επιτροπής στο Ανόι να κάνει έρευνες και να εφαρμόσει την κατάλληλη δράση παρακολούθησης σε συνεργασία με τις αποστολές των κρατών μελών.

Η αντιπροσωπεία της Επιτροπής στο Ανόι και οι διπλωματικές αποστολές των κρατών μελών θέτουν τα ζητήματα που προκαλούν ανησυχίες σε σχέση με τα δικαιώματα του ανθρώπου στο Βιετνάμ σε συνεχή βάση. Για παράδειγμα, η Επιτροπή μπορεί να ενημερώσει το Αξιότιμο Μέλος του Κοινοβουλίου ότι η κατάσταση των ανθρωπίνων δικαιωμάτων στο Βιετνάμ συζητήθηκε κατά την μεικτή επιτροπή Ένωσης-Βιετνάμ στο Ανόι στις 6 Νοεμβρίου 2001 και αναφέρθηκε και πάλι κατά τη συνάντηση της συμβουλευτικής ομάδας των χορηγών βοήθειας στο Ανόι στις 7-8 Δεκεμβρίου 2001.

(1) COM(2001)252 τελικό.
ΓΡΑΠΤΗ ΕΡΩΤΗΣΗ E-1654/02

υποβολή: Ioannis Souladakis (PSE) προς το Συμβούλιο

(11 Ιουνίου 2002)

Θέμα: Ενίσχυση μικρών αερολιμένων Ευρωπαϊκής Ένωσης

Σε σχετικά έγγραφα του Ευρωπαϊκού Συμβουλίου, όπως η πρόσφατη πρόταση κανονισμού του Ευρωπαϊκού Κοινοβουλίου και του Συμβουλίου (1) για την προστασία της πολιτικής αεροπορίας από έκνομες ενέργειες, εμφανίζονται διακρίσεις ανάμεσα σε μικρά και μεγάλα αεροδρόμια. Επειδή για τις νησιωτικές περιοχές της Ευρωπαϊκής Ένωσης η λειτουργία των μικρών αεροδρομίων είναι απόλυτα αναγκαία για την οικονομική επιβίωση και ανάπτυξή τους, η οποία δεν είναι δυνατόν να εξαρτάται από την επιβατική και εμπορευματική κίνηση των αεροδρομίων αυτών: Έχει λάβει μέτρα το Ευρωπαϊκό Συμβούλιο για την ενίσχυση της λειτουργίας των αεροδρομίων των μικρών νησιών και, αν όχι, πρόκειται να προβεί στη λήψη σχετικών μέτρων·

Έχει προνοήσει το Συμβούλιο, ώστε τα νέα μέτρα ασφαλείας, που πρόκειται να εφαρμοστούν στα ευρωπαϊκά αεροδρόμια, να μην καταστούν ιδιαίτερα επαχθή για τα αεροδρόμια των μικρών νησιών, ώστε να μην απειληθούν με διακοπή της λειτουργίας τους·

(1) COM(2001)575 — 2001/0234 (COD)/(15029/4/2001 — C5-0033/2002 — ΕΕ C 51 E της 26.2.2002, σελ. 221.

Απάντηση

(6 Φεβρουαρίου 2003)

Προς αντιμετώπιση των προκλήσεων που εμφανίστηκαν με τις επιθέσεις της 11ης Σεπτεμβρίου, το Συμβούλιο καθόρισε, στις 28 Ιανουαρίου 2002, την κοινή θέση του για τη θέσπιση κοινών κανόνων στο πεδίο της ασφάλειας της πολιτικής αεροπορίας, στους οποίους αναφέρεται ο αξιότιμος κ. βουλευτής. Το Ευρωπαϊκό Κοινοβούλιο επέφερε τροποποιήσεις στην ανωτέρω κοινή θέση στις 14 Μαΐου 2002. Το Συμβούλιο δεν ήταν σε θέση να αποδεχθεί τις ανωτέρω τροπολογίες στο σύνολό τους. Υπό τις περιστάσεις αυτές, δρομολογήθηκε διαδικασία συνδιαλλαγής στις 19 Σεπτεμβρίου.

Στην παρούσα φάση, θα πρέπει εξάλλου να σημειωθεί ότι η κοινή θέση προβλέπει, στο άρθρο 4 παράγραφος 3, παρεκκλίσεις για τους μικρούς αερολιμένες όπου η εφαρμογή των βασικών κοινών προτύπων θα ήταν δυσανάλογη με βάση την αξιολόγηση του τοπικού κινδύνου, ή και προβληματική για αντικειμενικούς πρακτικούς λόγους. Στην περίπτωση αυτή, το κράτος μέλος είναι αρμόδιο να λαμβάνει μέτρα για την παροχή κατάλληλου επίπεδου προστασίας. Τα εν λόγω μέτρα κοινοποιούνται στην Επιτροπή, η οποία αποφασίζει αν πληρούν τα κριτήρια.

Εντούτοις, το Συμβούλιο δεν μπορεί να αποφανθεί οριστικά επί του θέματος πριν ολοκληρωθεί η διαδικασία έκδοσης του προαναφερόμενου κανονισμού.
ΓΡΑΠΤΗ ΕΡΩΤΗΣΗ E-1397/02

υποβολή: Concepci Ferrer (PPE-DE) προς την Επιτροπή

(15 Μαΐου 2002)

Θέμα: Ενδεικτικό εθνικό πρόγραμμα της Κίνας 2004 — Υγειονομικά και φυτο-υγειονομικά πρότυπα

Οιπηρεσίες της Επιτροπής μετέδωσαν την πληροφορία ότι προβλεπόταν για τον Απρίλιο μία αποστολή κοινοτικών εμπειρογνωμόνων στην Κίνα, με σκοπό την συνέχιση των επαφών για τον καθορισμό μιας νέας πρότασης εθνικού ενδεικτικού προγράμματος της Κίνας 2004, το οποίο αναμένεται ότι θα περιλαμβάνει ένα σημαντικό τμήμα που θα αφορά ταγειονομικά και φυτο-υγειονομικά πρότυπα.

Μπορεί να αναφέρει η Επιτροπή πληροφορίες σχετικά με την εν λόγω επίσκεψη και επιχειρήσει κάποια αξιολόγηση όσον αφορά τηνγειονομική και φυτο-υγειονομική διάσταση·

Απάντηση του κ. Patten εξ ονόματος της Επιτροπής

(21 Ιουνίου 2002)

Ομάδα εμπειρογνωμόνων της Επιτροπής ξεκίνησε τις δραστηριότητές της στην Κίνα στις 13 Μαΐου 2002 για τη μελέτη σκοπιμότητας σχετικά με ένα νέο πρόγραμμα τεχνικής βοήθειας του Παγκόσμιου Οργανισμού Εμπορίου (ΠΟΕ) που βασίζεται σε ανάλυση των στόχων, των στρατηγικών και των μελλοντικών αναγκών της Κίνας και σε μια μεσοπρόθεσμη αξιολόγηση τουπό εξέλιξη προγράμματος-πλαισίου για κοινοτικήποστήριξη στην προσχώρηση της Κίνας στον ΠΟΕ.

Το πόρισμα αυτής της αποστολής εμπειρογνωμόνων αναμένεται να επιτρέψει στην Επιτροπή να καταλήξει σε συμφωνίες με την Κίνα όσον αφορά το περιεχόμενο ενός νέου προγράμματος και να εγκρίνει το πρόγραμμα αυτό στο δεύτερο μέρος του έτους 2002.

Δίχως να προεξοφλείται το τελικό περιεχόμενο του προγράμματος, επετεύχθη σύγκλιση απόψεων στη μικτή επιτροπή Κοινότητας-Κίνας τον Ιανουάριο του 2002 ως προς το ότι πρέπει να περιλαμβάνεται σε αυτό σημαντική πτυχή που θα αφορά τηνγεία και τη φυτοϋγειονομική προστασία.

Μόλις η Επιτροπή εγκρίνει το πρόγραμμα καιπογραφεί συμφωνία χρηματοδότησης με την Κίνα το περιεχόμενο του προγράμματος και η τακτική ενημέρωση της προόδου εφαρμογής του θα είναι διαθέσιμα στον ιστότοπο της αποστολής της Επιτροπής στο Πεκίνο, καθώς η αποστολή θα είναι αρμόδια για τη διαχείριση του προγράμματος.
ΓΡΑΠΤΗ ΕΡΩΤΗΣΗ E-2589/02

υποβολή: Pere Esteve (ELDR) προς το Συμβούλιο

(16 Σεπτεμβρίου 2002)

Θέμα: Ενιαίος ευρωπαϊκός ουρανός

Το Ευρωπαϊκό Κοινοβούλιο μόλις ενέκρινε την έκθεση Marieke Sanders-ten Holte (A5-0266/2002) σχετικά με τον ενιαίο ευρωπαϊκό ουρανό, δηλαδή την παροχήπηρεσιών αεροπλοΐας, τον εναέριο χώρο και τη διαλειτουργικότητα του ευρωπαϊκού δικτύου.

Έχονταςπόψη ότι πρόκειται για ένα ψήφισμα με σαφείς πολιτικές συνιστώσες, θα ήθελα να ενημερωθώ αν αυτή τη στιγμή οι διεργασίες γίνονται έχοντας ήδη λύσει όλα τα πολιτικά προβλήματα εθνικού ενδιαφέροντος τα οποία ήταν εμφανή στο Συμβούλιο σε κάθε συζήτηση για το εν λόγω θέμα, ή αν, αντιθέτως, τέτοιου είδους διαφορέςπάρχουν ακόμη και συνεχίζουν να παρεμποδίζουν τη συμφωνία.

Δεδομένου ότι πρόκειται για ένα επείγον θέμα, η κοινή γνώμη παρουσιάζεται πολύ ευαίσθητη και οι πολίτες περιμένουν σύντομα μια οριστική διευθέτηση. Από την πλευρά μου, έχω ενημερωθεί για τις εργασίες της Ευρωπαϊκής Επιτροπής επί του θέματος. Όμως, ποια είναι η κατάσταση των διαπραγματεύσεων στο Συμβούλιο·

Απάντηση

(18 Φεβρουαρίου 2003)

Η δέσμη των τεσσάρων νομοθετικών προτάσεων που αποσκοπούν στη δημιουργία ενός Ενιαίου Ευρωπαϊκού ουρανού προβλέπει βασικά την εφαρμογή κοινών αρχών και κανόνων στον εναέριο χώρο προκειμένου να αντιμετωπιστούν προβλήματα συμφόρησης της εναέριας κυκλοφορίας και καθυστερήσεων των αεροσκαφών.

Σχεδόν αμέσως μετά τηνποβολή των προτάσεων από την Επιτροπή, το Συμβούλιο άρχισε τις εργασίες του σχετικά με τη δέσμη για τον Ενιαίο Ευρωπαϊκό Ουρανό. Το Ευρωπαϊκό Συμβούλιο της Βαρκελώνηςποσχέθηκε ναποστηρίξει τις εργασίες αυτές. Κατά τη σύνοδό του το Μάρτιο του 2002, το Συμβούλιο συζήτησε ορισμένα ειδικά θέματα της δέσμης, παρέχοντας πολύτιμα στοιχεία στις συνεχιζόμενες εργασίες, και κατά τη σύνοδό του τον Ιούνιο του 2002, σημείωσε τις εργασίες που επιτελέστηκαν κατά την Ισπανική Προεδρία για την εξέλιξη του φακέλου αυτού.

Η παρούσα Προεδρία, από την αρχή της θητείας της, κατέστησε σαφές ότι οι εργασίες σχετικά με τη δέσμη των εν λόγω προτάσεων παραμένει μια κατ' εξοχήν προτεραιότητα: οι εργασίες στα πλαίσια του Συμβουλίου οργανώθηκαν ανάλογα, δίνοντας τη δυνατότητα να επιτευχθούν σημαντικά αποτελέσματα. Κατά τη σύνοδό του της 3ης Οκτωβρίου 2002, το Συμβούλιο έλαβε γνώση της έκθεσης προόδου της Προεδρίας στην οποία διαγράφεται η τρέχουσα κατάσταση όσον αφορά τις εργασίες εντός του Συμβουλίου για τη δέσμη του Ενιαίου Ευρωπαϊκού Ουρανού.

Οι εργασίες συνεχίζονται σήμερα με την προοπτική να δοθεί η δυνατότητα στο Συμβούλιο να καταλήξει σε πολιτική συμφωνία για τη δέσμη του Ενιαίου Ευρωπαϊκού Ουρανού κατά τη σύνοδο του Δεκεμβρίου, σύμφωνα με τα συμπεράσματα του Ευρωπαϊκού Συμβουλίου της Βαρκελώνης.